  Майя Бывальцева Удмуртиысь Кияса ёросын Спортъя XXVII элькун гужем гурт шудонъёс йылпумъяськизы. Нырысетӥ группаын кинь нырысетӥ интыосты басьтӥзы Дэри, Ува, Пичи Пурга ёросъёслэн командаоссы, кыкетӥ группаын – Шаркан, Алнаш, Кизнер ёросъёслэн, куинетӥ группаын – Кияса, Юкаменск, Дэбес ёросъёслэн. Со сярысь ивортэ элькунысь физкультурая, спортъя но егитъёсын ужан политикая министерстволэн пресс-службаез. Шудонъёс 4-7 пӧсьтолэзе Кияса черкогуртын ортчизы, ӟуч лаптаен шудӥсьёслэн вожвылъяськонъёссы Уддяди гуртын мынӥзы. Спортысь 19 амалъёсын 1 сюрс 500 пала гурт спортсменъёс кужымзэс мертазы. Кызьы вераз министр Наталья Гольцова, шудонъёс туж ӟеч мылкыд ортчизы. Спортсменъёс сяна, вань кужымзэс сётӥзы висисьёс но, радъясьёс но. Вуоноосыз гужем шудонъёс Сьӧлта ёросын ортчозы. Нош солэсь азьвыл тол шудонъёсты пумиталозы Алнаш ёросын.  Тегъёс: Спорт Удмуртия гуртшудонъёс Кияса  